ดีลดัน! เสี่ยเจริญเจียด 1.24 แสนล้านฮุบหุ้น BIGC จากกลุ่ม “คาสิโน”
วอลล์ สตรีต เจอร์นัล รายงานว่า บริษัทกรุ๊ปคาสิโน บริษัทค้าปลีกของฝรั่งเศส ตกลงขายหุ้นของบริษัท บิ๊กซี ซูเปอร์เซ็นเตอร์ ให้กับ นายเจริญ สิริวัฒนภักดี มูลค่า 1.24 แสนลบ.
7 ก.พ. 2559

วอลล์ สตรีต เจอร์นัล รายงานว่า บริษัทกรุ๊ปคาสิโน บริษัทค้าปลีกของฝรั่งเศส ตกลงขายหุ้นของบริษัท บิ๊กซี ซูเปอร์เซ็นเตอร์ ให้กับ นายเจริญ สิริวัฒนภักดี ประธานกรรมการบริหาร กลุ่มทีซีซี กรุ๊ป ด้วยมูลค่าราว 1.24 แสนล้านบาท (หรือ 3.46 พันล้านดอลลาร์สหรัฐ คำนวณตามอัตรา 1 ดอลลาร์ เท่ากับ 36 บาท)
ทั้งนี้ บริษัทกรุ๊ปคาสิโนขายหุ้นดังกล่าวเพื่อเป็นการตัดลดหนี้ของบริษัท
นายเจริญ สิริวัฒนภักดี ประธานกรรมการบริหาร กลุ่มทีซีซี กรุ๊ป จะซื้อหุ้นกลุ่มคาซิโนที่ถืออยู่ 58.6% ในราคาหุ้นละ  252.88 บาท (หรือ 7.10 ดอลลาร์สหรัฐฯ) และทั้งสองฝ่ายจะประกาศความตกลงระหว่างกัน ก่อนตลาดหุ้นในเอเชียจะเปิดในวันพรุ่งนี้